Εγγραφές Α ΄ Λυκείου

***Οδηγίες – δικαιολογητικά***

*Οδηγίες*

Η ολοκλήρωση της εγγραφής μαθητή/τριας μπορεί να γίνει **μόνο** από γονέα/κηδεμόνα ή εξουσιοδοτημένο πρόσωπο ( Αν ασκείται επιμέλεια, πρέπει να προσκομιστεί ή αποσταλεί η απόφαση επιμέλειας).

*Δικαιολογητικά*

Α) Αίτηση Εγγραφής – Υπεύθυνη Δήλωση ( Δίνεται από το σχολείο-υπάρχει και στην ιστοσελίδα- ή αποστέλλεται ηλεκτρονικά από τον κηδεμόνα).

Β) Hλεκτρονική Αίτηση Εγγραφής (Προσκομίζεται εκτυπωμένη ή αποστέλλεται ηλεκτρονικά από τον κηδεμόνα).

Γ) Υπεύθυνη δήλωση έτερου κηδεμόνα ( Δίνεται από το σχολείο-υπάρχει και στην ιστοσελίδα- ή αποστέλλεται ηλεκτρονικά από τον έτερο κηδεμόνα ).

Δ) Φωτοαντίγραφο δελτίου αστυνομικής ταυτότητας του/της μαθητή/τριας (την προσκομίζει ή αποστέλλει ηλεκτρονικά ο γονέας/κηδεμόνας).

Ε) Μία φωτογραφία του/της μαθητή/τριας (Προσκομίζεται. Στο πίσω μέρος γράφουμε το ονοματεπώνυμο του μαθητή/τριας και την τάξη).

ΣΤ) ΑΔΥΜ ( Ατομικό Δελτίο Υγείας Μαθητή). Προσκομίζεται ή αποστέλλεται ηλεκτρονικά. Μπορεί να έχει υπογραφή από γιατρό (ΙΚΑ ή ιδιώτη) παιδίατρο, γενικής ιατρικής ή σε ειδικές περιπτώσεις παθολόγο. Σε εξαιρετικές περιπτώσεις για λόγους προσβασιμότητας είναι δυνατή η συμπλήρωσή του και από άλλους ιατρούς. Στο σχολείο προσκομίζεται η 1η σελίδα (ΑΔΥΜ). Η 2η (Φύλλο Ιατρικής Εξέτασης) φυλάσσεται στο αρχείο του ιατρού ή της Μονάδας Υγείας.